
Частична предварителна оценка на въздействието
Наредба за изменение и допълнение на Наредба № 8 за определяне размера на местните такси и цени на услуги

	Елементи на оценка
	Аргументация

	Основания за законодателна инициатива
	Проектът на Наредба за изменение и допълнение на Наредба № 8 за определянето и администрирането на местните такси и цени на услуги на територията на Община Белослав се основава на необходимостта от синхронизиране с действащата нормативна уредба на национално ниво. Съгласно действащите законови разпоредби, от 1 януари 2026 г. предстои преминаване към изчисляване на Такса битови отпадъци на  база количество. Предвижда се размерът на таксата за битови отпадъци за всяко задължено лице да се определя, като разходите за сметка на таксата за битови отпадъци за текущата година от план-сметката се разпределят по начин в зависимост от приетите от Общинския съвет основи, т.е. показателите, на базата на които се разпределят разходите за сметка на таксата за битови отпадъци от одобрената план-сметка към задължените лица. Необходимо е  да се предприемат мерки за въвеждане на принципа „замърсителят плаща“, като всяка Община трябва да прецени кой метод е най-рационален за нея и да разработи методика за прилагането и функционирането му.  Новият подход изключва използването на данъчната оценка или балансовата стойност на недвижимите имоти като основа за определяне на таксата, налагайки разработването на алтернативни основи и източници за определяне на размера ѝ. За постигане на тази цел е необходимо да се осигури достатъчна и навременна информация за вземане на решение от страна на Общински съвет Белослав. Събирането на допълнителна информация, което ще има декларативен характер,  ще даде възможност за по-детайлен анализ и за вземане на информирано и мотивирано решение от страна на Общински съвет  по отношение на облагането на жилищни и нежилищни имоти на физически и юридически лица на територията на общината. Това включва не само задълбочено проучване на възможните варианти за формиране на таксата, но и съпоставителен анализ на различни модели, използвани в страната, които могат да служат като добри практики. 


	Заинтересовани страни
	Физически и юридически лица на територията на община Белослав

	Анализ на разходи и ползи
	     За прилагане на промените в Наредбата не са необходими финансови и други средства, различни от тези, които са необходими към настоящия момент, т.е. не се предвижда допълнителен човешки, административен и материален ресурс. 


	Административна тежест и структурни промени
	Няма да се наложи преструктуриране на общинската администрация или административни промени, като закриване, сливане или създаване на нови административни структури.

	Въздействие върху нормативната уредба
	Няма необходимост от непосредствени промени в други подзаконови нормативни актове в резултат на приемане на Наредба за изменение и допълнение на Наредба № 8 за определянето и администрирането на местните такси и цени на услуги на територията на Община Белослав

	Очаквани резултати
	С проекта на Наредбата се очаква да се приложи въведеният принцип „замърсителят плаща“, който представлява финансов стимул, както за лицата да намалят количеството на генерираните отпадъци, така и за общините да оптимизират разходите по събиране, транспортиране и третиране на отпадъците. Този принцип е с мярка, която би следвало да стимулира разделното събиране, рециклирането и компостирането на отпадъците.

